Mahonie vokser vilt i skogene i nordvestlige Nord-Amerika. Her finnes den i Britisk Columbia, California, Idaho, Montana, Oregon og Washington. Den er mye dyrket i hager og er vanlig forvillet i Europa. Mahonie er mer hardfør enn andre eviggrønne busker og kan dyrkes nordover til Troms. I Norge sprer den seg ganske hurtig ved hjelp av fugler i nedre Buskerud og Oslo. I Fremmedartslista er den gradert til på grunn av stort invasjonspotensial og liten økologisk effekt.